ai4bharat/Pralekha huggingface dataset:
रक्षा मंत्रालय
डीआरडीओ ने भारतीय सेना को मोबाइल मैटलिक रैंप का डिजाइन सौंपा
रक्षा अनुसंधान एवं विकास संगठन  ने आज डीआरडीओ भवन में हुए एक कार्यक्रम के दौरान भारतीय सेना को मोबाइल मैटलिक रैंप यानी धातु के गतिशील रैंप  का डिजाइन सौंपा। रक्षा अनुसंधान एवं विकास विभाग के सचिव और डीआरडीओ के चेयरमैन डा. जी सतीश रेड्डी ने एमएमआर के डिजाइन को उपसेना प्रमुख लेफ्टिनेंट जनरल देवराज अनबू के सुपुर्द किया।
70 मीट्रिक टन की भार क्षमता वाले एमएमआर को डीआरडीओ की प्रमुख रिसर्च प्रयोगशाला अग्नि, विस्फोटक एवं पर्यावरण सुरक्षा केंद्र  द्वारा डिजाइन और विकसित किया गया है। सेना ने अपने बख्तरबंद लड़ाकू वाहनों की सामरिक आवाजाही में लगने वाले समय को कम करने के लिए इसकी जरूरत बताई थी। यह रैंप बख्तरबंद और मैकेनाइज्ड इकाइयों और सेना की टुकड़ियों को सामरिक गतिशीलता प्रदान करेगा। इसका डिजाइन पोर्टेबल, मॉड्यूलर है, जिसे आसानी से जोड़ा और अलग किया जा सकता है।
लेफ्टिनेंट जनरल देवराज अनबू ने एमएमआर के डिजाइन और ऑपरेशनल तैनाती में लगने वाले समय को काफी कम करने की सेना की जरूरतों को पूरा करने के लिए डीआरडीओ के प्रयासों की सराहना की।
इस समारोह में ऑपरेशनल लॉजिस्टिक्स एंड स्ट्रैटेजिक मूवमेंट महानिदेशक लेफ्टिनेंट जनरल नव के. खंडूरी, डीआरडीओ के महानिदेशक और सीएफईईएस के निदेशक भी मौजूद थे।
रक्षा मंत्री श्री राजनाथ सिंह ने एमएमआर जैसा नवोन्मेषी उत्पाद विकसित करने के लिए डीआरडीओ और सेना को बधाई दी है।
रक्षा मंत्रालय
डीआरडीओ ने डॉ. ए पी जे अब्दुल कलाम की जयंती पर उन्हें श्रद्धांजलि दी
रक्षा अनुसंधान और विकास संगठन  ने आज नई दिल्ली के डीआरडीओ भवन में पूर्व राष्ट्रपति और डीआरडीओ के पूर्व प्रमुख भारत रत्न डॉ. ए पी जे अब्दुल कलाम की 87वीं जयंती मनाई। इस अवसर पर रक्षा मंत्री श्रीमती निर्मला सीतरमण मुख्य अतिथि थी और रक्षा राज्य मंत्री डॉ. सुभाष रामराव भामरे तथा भारत सरकार के प्रधानमंत्री वैज्ञानिक सलाहकार प्रोफेसर के.विजय राघवन तथा अन्य गणमान्य व्यक्ति उपस्थित थे।
इस अवसर पर श्रीमती सीतारमण ने डॉ. कलाम से अपनी मुलाकात की याद साझा की। उन्होंने कहा कि डॉ. न केवल अच्छे वैज्ञानिक थे बल्कि शानदार प्रशासक थे जो अपनी टीम के सदस्यों में प्रतिभा की पहचान कर लेते थे और आगे बढ़ाते थे। इन कारणों से ‘मिसाइल मैन’ महान टीम लीडर बने।
रक्षा राज्य मंत्री डॉ. भामरे ने कहा कि डॉ. कलाम मजबूत राष्ट्र में विश्वास करते थे। वैज्ञानिक रूप से श्रेष्ठ राष्ट्र में उनका विश्वास था और मिशन के प्रति सम्पूर्ण प्रतिबद्धता के लिए लोगों को प्रेरित करते थे। उनके प्रसिद्ध कथन ‘अगर आप सूर्य की तरह चमकना चाहते है तो पहले सूर्य की तरह जलना होगा’ से समर्पण भाव प्रकट होता है।
रक्षा मंत्री श्रीमती सीतारमण ने ‘द कलाम विजन- डेयर टू ड्रीम’ विषय पर डीआरडीओ की समर्पित वेबसाइट लांच की। यह वेबसाइट उभरती टेक्नोलॉजी यानी आर्टिफिशियल इंटेलीजेंस, साइबर सुरक्षा, रोबोटिक्स, ऑटोमोनस प्रणाली में युवाओं को आकर्षित करने के लिए है। यह वेबसाइट विद्यार्थियों और स्टार्ट अप के लिए खुली स्पर्धा में भाग लेने में मदद करेगी। यह वेबसाइट https://drdo.gov.in/drdo/kalam/kalam.html पर उपलब्ध है।
‘अतुल्य कलाम’ पुस्तक के हिन्दी संस्करण का लोकार्पण रक्षा राज्य मंत्री डॉ. भामरे ने किया। हिन्दी संस्करण का उद्देश्य डॉ. कलाम के संदेशों को देश के आम जन तक पहुंचाना है। यह पुस्तक डॉ. कलाम से जुड़े प्रतिष्ठित वैज्ञानिकों के निजी अनुभवों का संकलन है।
इस समारोह में दिल्ली के तीन स्कूलों के विद्यार्थी भी शामिल हुए। इन स्कूलों ने भारत सरकार के अटल नवाचार मिशन के अंतर्गत अपने स्कूलों में अटल टिंकरिंग लैब की स्थापना की है। समारोह में भारतीय प्रौद्योगिकी संस्थान  के विद्यार्थी और शोधकर्ता भी शामिल हुए।
विद्यार्थियों को डीआरडीओ भवन की कलाम गैलरी दिखाई गई ताकि विद्यार्थी प्रदर्शित रक्षा प्रणालियों और प्रौद्योगिकियों का अवलोकन कर सके। विद्यार्थियों ने प्रदर्शनी में दिखाए गए डॉ. कलाम के जीवन और कार्यों में दिलचस्पी दिखाई।
रक्षा मंत्रालय
भारत और रूस की तीनों सेवाओं का संयुक्त सैन्य अभ्यास ‘इंद्र-2019’ का समापन
भारत और रूस की तीनों सेवाओं का दूसरा संयुक्त सैन्य अभ्यास ‘इंद्र-2019’ आज बबीना, पुणे और गोवा में पूरा हो गया। इस अभ्यास के अंतर्गत आतंकवादरोधी और उग्रवादरोधी संयुक्त प्रशिक्षण किया गया, जो संयुक्त राष्ट्र के नीतिगत आदेशों के अनुरूप था। इस दौरान आतंकवादरोधी अभियानों से जुड़े महत्वपूर्ण व्याख्यान, प्रदर्शन और ड्रिल के जरिए संयुक्त रूप से अभ्यास किया गया। दोनों देशों की सेनाओं ने अपनी विशेषज्ञता और अनुभवों को साझा किया।
सैन्य अभ्यास का अंतिम दौर 19 दिसंबर, 2019 को पूरा हुआ। इस दौरान दोनों देशों की सेनाओं ने विशेष संयुक्त आतंकवादरोधी अभियान का अभ्यास किया। इस अभ्यास को दोनों देशों की सेनाओं से जुड़े अधिकारियों और विशिष्टजनों ने देखा। रक्षा राज्य मंत्री श्री श्रीपद यसो नाइक ने दक्षिणी कमान के जनरल ऑफिसर कमांडिंग इन चीफ लेफ्टिनेंट जनरल एस.के. सैनी और अभ्यास में हिस्सा लेने वाले दोनों देशों के अन्य वरिष्ठ अधिकारियों ने अभ्यास का अवलोकन किया। रूसी पक्ष की तरफ से वहां के पूर्वी सैन्य जनपद के उप-कमांडर लेफ्टिनेंट जनरल सर्गेई सेरुकोव भी उपस्थित थे। अभ्यास के समापन समारोह में दोनों देशों की सेनाएं शामिल रहीं।
इंद्र-2019 सैन्य अभ्यास दोनों देशों के बीच मैत्री और सौहार्द बढ़ाने में बहुत सफल रहा है। इस अभ्यास से दोनों देशों की सेनाओं को आपसी विश्वास और सहयोग को मजबूती प्रदान करने में बहुत सहायता मिली है।
विज्ञान एवं प्रौद्योगिकी मंत्रालय
डीबीटी/कोरोना-रोधी संकाय द्वारा कोविड 19 के खिलाफ उपचारात्मक एंटीबाडीज के उत्पादन के प्रयास जारी
सार्स-सीओवी-2, कोविड 19 को निष्प्रभावी बनाने के लिए जीन्स इंकोडिंग एंटीबाडीज को पृथक करना
 द्वारा उत्पन्न होता है और इसका परिणाम कई मौतों के रूप में आ रहा है। तथापि, बड़ी संख्या में संक्रमित व्यक्ति बिना किसी विशिष्ट उपचार के भी ठीक हो रहे हैं। ऐसा वायरस के हमले की प्रतिक्रिया में शरीर के भीतर उत्पादित एंटीबाडीज के कारण होता है।
पिछले कई वर्षों से संक्रमण से ठीक हो चुके कन्वलसेंट रोगियों के प्लाज्मा से प्राप्त एंटीबाडीज के निष्क्रिय हस्तांतरण का उपयोग डिपथिरिया, टिटनस, रैबीज एवं इबोला जैसी अनगिनत रोग स्थितियों के उपचार में किया गया है। आज ऐसे उपचारात्मक एंटीबाडीज को डीएनए आधारित रिकाम्बीनेंट प्रौद्योगिकियों द्वारा प्रयोगशाला में उत्पादित किया जा सकता है। सार्स-सीओवी-2 के खिलाफ उपचारात्मक एंटीबाडीज के उत्पादन के प्रयास वैश्विक रूप से काफी तेज गति से जारी हैं।
भारत में, एक ऐसा ही प्रयास भारत सरकार के विज्ञान एवं प्रौद्योगिकी मंत्रालय में जैवप्रौद्योगिकी विभाग की सहायता से दिल्ली विश्वविद्यालय के साउथ कैंपस-सेंटर फार इनोवेशन इन इंफेक्शस डिजीज रिसर्च, एजुकेशन एंड ट्रेनिंग  में प्रोफेसर विजय चैधरी के नेतृत्व में किया जा रहा है।
प्रोफेसर चैधरी का ग्रुप जीन्स इंकोडिंग एंटीबाडीज को पृथक कर रहा है जो पहले से ही आंतरिक रूप सेएवं ऐसे मरीजों जो कोविड 19 संक्रमण से ठीक हो चुके हैं, की कोशिकाओं से बने लाइब्रेरी से उपलब्ध बड़ी संख्या में एंटीबाडी लाइब्रेरी का उपयोग कर सार्स-सीओवी-2 को निष्प्रभावी बना सकते हैं।
इन एंटीबाडी जीन्स का उपयोग प्रयोगशाला में रिकाम्बीनेंट एंटीबाडीज का उत्पादन करने में किया जाएगा जो अगर वायरस को निष्प्रभावी करने में सफल रहे तो इस वायरस के खिलाफ प्रोफिलैक्टिक एवं उपचारात्मक दोनों ही प्रकार से एंटीबाडीज के सदाबहार स्रोत बन जाएंगे।
यह कार्य प्रोफेसर चैधरी के नेतृत्व एवं नेशनल इंस्टीच्यूट आफ इम्युनोलोजी के डा अमूल्या पांडा तथा जिनोवा बायोफार्मास्यूटिकल लिमिटेड , पुणे के डा संजय सिंह के सहयोग से एक कोविड रोधी संकाय के एक हिस्से के रूप में आरंभ किया जा रहा है।
शिक्षा मंत्रालय
राष्ट्रीय शिक्षा नीति- 2020 पर लंदन के नेहरू सेंटर में एक संवाद का आयोजन
'न्यू एजुकेशन पॉलिसी 2020 - एनईपी आउटरीच' विषय पर लंदन के नेहरू सेंटर ने नेशनल बुक ट्रस्ट, इंडिया  के साथ मिलकर 18 जनवरी, 2021 को एक संवाद का आयोजन किया।
केंद्रीय शिक्षा मंत्री श्री रमेश पोखरियाल 'निशंक' ने इस मौके पर कहा कि प्रधानमंत्री श्री नरेंद्र मोदी के नेतृत्व में राष्ट्रीय शिक्षा नीति-2020 को एक भविष्यवादी सोच के साथ लागू किया गया है जिससे चुनौतियों को अवसरों में बदला गया है। यह भारत को अपनी पारंपरिक ज्ञान प्रणाली को बनाए रखने और विकसित करने के लिए बल देती है। साथ वैश्विक ज्ञान प्रणाली में भारत के लिए एक स्थान भी तैयार करेगी। शिक्षा मंत्री ने कहा,"इस शिक्षा नीति के माध्यम से हम शिक्षा में बदलाव लाने और इस बात पर बल देने की कोशिश करेंगे कि चीजों के प्रति गंभीर सोच कैसे विकसित की जाए और समस्याओं का हल कैसे निकाला जाए। साथ ही रचनात्मक होते हुए भी ज्यादा विषयों के जानकार कैसे बनें, नई सोच और आविष्कार कैसे लाएं, और कैसे तेजी से बदलते परिवेश में नवीनता और नवाचार के साथ बदलाव के अनुरूप परिवर्तन लाए जाएं, जैसी विधाओं को भी बढ़ावा दिया जाएगा। उम्मीद की जा रही है कि शिक्षा को अधिक अनुभव आधारित, समग्र, एकीकृत, जिज्ञासा-संचालित, खोज-उन्मुख, सीख-केंद्रित, चर्चा-आधारित, लचीला और सुखद बनाया जाएगा।”
भारतीय सांस्कृतिक संबंध परिषद  के अध्यक्ष श्री विनय सहस्त्रबुद्धे ने अपनी प्रारंभिक टिप्पणी में कहा कि राष्ट्रीय शिक्षा नीति-2020 प्रधानमंत्री श्री नरेंद्र मोदी द्वारा लाए गए सबसे बड़े सुधारों में से एक है।
शिक्षाविद् और यूके के पूर्व मिनिस्टर फॉर यूनिवर्सिटिज, साइंस रिसर्च एंड इनोवेशन श्री जो जॉनसन ने भारत की शिक्षा नीति की सराहना की। उनके अनुसार ये वो शिक्षा नीति है जो शिक्षा के प्रारंभिक वर्षों, शिक्षकों, सार्वभौमिक संख्याओं और साक्षरता आदि पर जोर देती है। उन्होंने यह भी उल्लेख किया कि इस नीति के बारे में एक रोमांचक तथ्य यह भी है कि इसमें मूल्यांकन के योगात्मक रूप की वजाए रचनात्मक रूप को ज्यादा तरजीह दी जाती है जहां विषयों के बारे में गहन सोच, विश्लेषण और वैचारिकता स्पष्टता आदि को जांचा जाता है।
श्री जो जॉनसन और श्री रमेश पोखरियाल 'निशंक' भी राष्ट्रीय शिक्षा नीति-2020 के विभिन्न प्रावधानों जैसे शिक्षक प्रशिक्षण, भारत में शीर्ष 100 विदेशी विश्वविद्यालयों में प्रवेश और भारतीय उच्च शिक्षण संस्थानों में शिक्षा पर एक संवाद में शामिल हुए।
इस आकर्षक और ज्ञानवर्धक कार्यक्रम का संचालन श्री अमीश त्रिपाठी, मंत्री , भारतीय उच्चायोग, ब्रिटेन और निदेशक, नेहरू केंद्र द्वारा किया गया था।
एमजी/एएम/पीके
(Visitor Counter : 236
विज्ञान एवं प्रौद्योगिकी मंत्रालय
महिला वैज्ञानिकों और उद्यमियों के सम्मेलन ने विज्ञान के प्रति युवा प्रतिभाओं को प्रेरित किया
महिला वैज्ञानिकों और उद्यमियों के सम्मेलन में विज्ञान और अनुसंधान के क्षेत्र में महिलाओं का प्रतिनिधित्व बढ़ाने के लिए नेटवर्किंग के महत्व को उजागर किया गया। सम्मेलन का उद्घाटन आज कोलकाता में भारतीय अतंर्राष्ट्रीय विज्ञान समारोह  2019 के अंतर्गत किया गया।
विज्ञान और प्रौद्योगिकी विभाग में सचिव प्रोफेसर आशुतोष शर्मा ने अपने भाषण में विभिन्न प्रकार की नेटवर्किंग की जानकारी दी और बताया कि किस प्रकार विज्ञान और विज्ञान आधारित उद्यम से महिलाएं लाभान्वित हो सकती है।
डीएसटी के सहयोग वाले डब्ल्यूईई  फाउंडेशन जैसे संगठन के सहयोग से किए जा रहे उद्यम संबंधी प्रयासों की चर्चा करते हुए प्रोफेसर शर्मा ने कहा कि किसी को भी समस्याओं के बारे में केवल बातचीत करने के बजाय समस्याओं और उनके समाधान के बारे में पूरी तरह स्पष्ट नजरिया रखना चाहिए। अनुसंधान में महिलाओं की भागीदारी को बेहतर बनाने के लिए विभिन्न साझेदारों के हस्तक्षेप की आवश्यकता पर बल देते हुए उन्होंने विज्ञान ज्योति जैसी डीएसटी की योजनाओं की चर्चा की जिनका लक्ष्य आईआईटी जैसी शीर्ष प्रतिष्ठित संस्थानों में महिलाओं का प्रतिनिधित्व बढ़ाना है।
वैज्ञानिक और औद्योगिक अनुसंधान विभाग में सचिव और सीएसआईआर के महानिदेशक डॉ शेखर सी मांडे ने भी अपने संबोधन में दर्शकों को प्रोत्साहित किया।
इस सम्मेलन का मुख्य उद्देश्य युवा महिला वैज्ञानिकों को उभरते भारत में विज्ञान और प्रौद्योगिकी के क्षेत्र की अग्रणी महिलाओं के साथ चर्चा कराना था। यह निरंतर विकास की दिशा में महिलाओं के योगदान को स्वीकृति प्रदान करने का एक प्रयास है।
विभिन्न सत्रों में जानी-मानी महिला वैज्ञानिकों और विशेषज्ञों ने विशिष्ट सांस्कृतिक और वित्तीय चुनौतियों का जिक्र किया जो महिलाओं को शीर्ष संस्थानों तक पहुंचने से रोकती है।
सम्मेलन के प्रतिनिधि सीकर, राजस्थान की एक किसान सरिता देवी जैसी रोल मॉडलों की उपस्थिति से प्रेरित हुए जिन्होंने एक एकड़ जमीन से सफलतापूर्वक करीब 25 लाख रूपये लाभ प्राप्त किया और जो अन्य महिला किसानों को अपनी कृषि भूमि से लाभ अर्जित करने और प्रतिस्पर्धी बनने के लिए प्रेरित कर रही है।
इस बीच मेजर जनरल डॉ माधुरी कनितकर ने श्रोताओं को एक साथ आगे बढ़ने के लिए प्रोत्साहित किया। उन्होंने कहा कि जीवन लगातार सीखने की प्रक्रिया है और महिलाओं के पास काम और जीवन के बीच संतुलन स्थापित करने के साथ-साथ बुजुर्ग माता-पिता की देखभाल करने जैसी अनेक जिम्मेदारियां हैं।
अपनी समस्याओं और विफलताओं को स्वीकार करते हुए उन्होंने महिलाओं को इनसे निपटने के तरीके ढूंढने के लिए प्रेरित किया।
दो दिन के सम्मेलन में विज्ञान और प्रौद्योगिकी तथा नवोन्मेष जैसे विभिन्न क्षेत्रों में नाम कमाने वाली महिलाओं की बढ़ती भागीदारी के विभिन्न पहलूओं के बारे में 6 अलग-अलग सत्र आयोजित किए गए।
रक्षा मंत्रालय
रक्षा मंत्रालय ने आयुष मंत्रालय के साथ 37 छावनी और 12 एएफएमएस सैन्य अस्पतालों में आयुर्वेद केंद्र शुरू करने के लिए समझौता ज्ञापनों पर हस्ताक्षर किए
रक्षा मंत्रालय ने आयुष मंत्रालय के साथ दो समझौता ज्ञापनों पर हस्ताक्षर किए हैं। इनमें पहला एमओयू 37 छावनी अस्पतालों में आयुर्वेद केंद्र शुरू करने के लिए है। वहीं, दूसरा समझौता ज्ञापन सशस्त्र बल चिकित्सा सेवा  के 12 सैन्य अस्पतालों में आयुर्वेद केंद्र शुरू करने के संबंध में है। इन समझौता ज्ञापनों पर 20-22 अप्रैल, 2022 तक गुजरात के गांधीनगर स्थित महात्मा मंदिर में आयोजित तीन दिवसीय विशाल समारोह वैश्विक आयुष निवेश और नवाचार सम्मेलन के दौरान हस्ताक्षर किए गए। प्रधानमंत्री श्री नरेन्द्र मोदी ने उद्घाटन समारोह के दौरान भव्य सभा को संबोधित किया। इस कार्यक्रम में विश्व स्वास्थ्य संगठन  के महानिदेशक भी मौजूद थे।
इन समझौता ज्ञापनों पर आयुष मंत्रालय के विशेष सचिव श्री प्रमोद कुमार पाठक, डीजीएएफएमएस सर्जन वाइस एडमिरल रजत दत्ता और रक्षा संपदा की अतिरिक्त महानिदेशक श्रीमती सोनम यांगडोल ने हस्ताक्षर किए
इस कदम से छावनियों में रहने वालों के साथ-साथ इन अस्पतालों पर निर्भर सशस्त्र बलों के कर्मियों के परिवारों व नागरिकों को आयुर्वेद की अच्छी तरह से स्थापित और समय पर जांच की गई चिकित्सा उपलब्ध हो सकेगी। ये आयुर्वेद केंद्र 1 मई, 2022 से पूरे देश में काम करना शुरू कर देंगे।
37 छावनी अस्पतालों की सूची देखने के लिए यहां क्लिक करें
प्रधानमंत्री कार्यालय
प्रधानमंत्री ने धनतेरस के अवसर पर देशवासियों को बधाई दी
प्रधानमंत्री श्री नरेन्द्र मोदी ने धनतेरस के अवसर पर देशवासियों को शुभकामनाएं दी हैं। एक ट्वीट में प्रधानमंत्री ने कहा “सभी देशवासियों को धनतेरस की शुभकामनाएं।”
संघ लोक सेवा आयोग
नवंबर, 2021 में यूपीएससी द्वारा भर्ती परिणाम को अंतिम रूप दिया गया
संघ लोक सेवा आयोग द्वारा नवंबर, 2021 के दौरान निम्नलिखित भर्ती परिणाम को अंतिम रूप दिया गया है। अनुशंसित उम्मीदवारों को डाक द्वारा व्यक्तिगत रूप से सूचित किया गया है।
पूरी सूची देखने के लिए यहां क्लिक करें :
रक्षा मंत्रालय
वायु सेना संघ का वार्षिक दिवस
वायु सेना संघ  ने आज अपना 43वां वार्षिक दिवस मनाया। समारोह की शुरुआत, वायु सेना एसोसिएशन के अध्यक्ष एयर चीफ मार्शल आरकेएस भदोरिया  द्वारा 20 सितंबर 23 को सुबह सभी आईएएफ वेटरन्स की ओर से राष्ट्रीय युद्ध स्मारक पर पुष्पांजलि अर्पित कर राष्ट्र के लिए सर्वोच्च बलिदान देने वाले सशस्त्र बलों के शहीदों को सम्मानित करने से हुई। इसके बाद नई दिल्ली के सुब्रतो पार्क स्थित वायु सेना सभागार में वार्षिक आम बैठक  का आयोजन दिन में किया गया।
वायुसेना प्रमुख एयर चीफ मार्शल वीआर चौधरी एजीएम के मुख्य अतिथि थे। उन्होंने अपने संबोधन में बैठक में भाग लेने वाले पूर्व सैनिकों को पिछले एक वर्ष में भारतीय वायुसेना की उपलब्धियों और भविष्य की योजनाओं के बारे में जानकारी दी। सीएएस ने भारतीय वायुसेना का कद और ताकत बढ़ाने के लिए पूर्व सैनिकों की बहादुरी, कड़ी मेहनत और बलिदान की सराहना की। सीएएस ने एएफए के लिए खुद को समर्पित करने वाले तीन उत्कृष्ट वायु सैनिकों को सम्मानित किया। उन्होंने एएफए संगठन को मजबूत बनाने में उल्लेखनीय योगदान देने वालों को भी सम्मानित किया। बैठक में वायु सेना के कई सेवानिवृत्त प्रमुख और सेवारत अधिकारी भी उपस्थित थे।
वायु सेना एसोसिएशन गैर-सरकारी क्षेत्र में एक कल्याणकारी संगठन है, जो वायु सैनिकों और उनके परिवारों के कल्याण में सक्रिय रूप से शामिल है। एसोसिएशन विधवाओं और निराश्रित बच्चों के दुखों को कम करने के लिए पूर्णतः प्रतिबद्ध है। एसोसिएशन की स्थापना 15 सितंबर 1980 को वायु सेना के मार्शल अर्जन सिंह डीएफसी के संरक्षण में हुई थी। इसकी बीस शाखाएं पूरे देश में हैं। साथ ही यूके और ऑस्ट्रेलिया में भी इसकी दो शाखाएं हैं। इसमें लगभग 92141 एयर वेटरन सदस्य हैं और 6190 जीवनसाथी सदस्य हैं।
स्वास्थ्य एवं परिवार कल्याण मंत्रालय
डॉ. मनसुख मांडविया ने रक्तदान अमृत महोत्सव के अंतर्गत रक्तदान शिविर का उद्घाटन किया
रक्तदान किया और सेवा तथा सहयोग की भावना और समृद्ध परम्परा का पालन करते हुए सभी से बहुत बड़े देशव्यापी स्वैच्छिक रक्तदान अभियान का हिस्सा बनने का आग्रह किया
"तकनीकी प्रगति के बावजूद, रक्त का कोई विकल्प नहीं और 1 यूनिट रक्त तीन लोगों की जान बचा सकता है"
भारत में हर दो सेकेंड में एक व्यक्ति को खून की जरूरत, हर तीन में से एक व्यक्ति को अपने जीवनकाल में खून की जरूरत: डॉ. मनसुख मांडविया
"रक्तदान एक नेक काम है और सेवा तथा सहयोग की हमारी समृद्ध संस्कृति और परम्परा को देखते हुए, मैं सभी नागरिकों से आग्रह और अपील करता हूं कि वे देशव्यापी बहुत बड़े स्वैच्छिक रक्तदान अभियान- रक्तदान अमृत महोत्सव के हिस्से के रूप में आगे आएं और रक्तदान करें। रक्तदान न केवल राष्ट्रीय आवश्यकता को पूरा करता है बल्कि समाज और मानवता के लिए एक महान सेवा भी है। केन्द्रीय स्वास्थ्य और परिवार कल्याण मंत्री डॉ. मनसुख मांडविया ने आज नई दिल्ली के सफदरजंग अस्पताल में रक्तदान शिविर में रक्तदान करते हुए यह बात कही।
स्वैच्छिक रक्तदान के महत्व पर जोर देते हुए, केन्द्रीय स्वास्थ्य मंत्री ने कहा, "रक्तदान अमृत महोत्सव आजादी का अमृत महोत्सव के बड़े समारोहों का हिस्सा है। इस अभियान का उद्देश्य बिना पारिश्रमिक के नियमित रूप से स्वैच्छिक रक्तदान के बारे में जागरूकता बढ़ाना और यह सुनिश्चित करना है कि रक्त या इसके घटक  उपलब्ध, सुलभ, किफायती और सुरक्षित हों।'' 2021 के आंकड़ों के अनुसार, भारत की वार्षिक आवश्यकता लगभग 1.5 करोड़ यूनिट है। उन्होंने कहा कि प्रत्येक दो सेकंड में, भारत में किसी को रक्त की आवश्यकता होती है और प्रत्येक तीन व्यक्तियों में से एक व्यक्ति को अपने जीवनकाल में रक्त की आवश्यकता होती है। डॉ.. मांडविया ने कहा,“ तकनीकी प्रगति के बावजूद, रक्त का कोई विकल्प नहीं और 1 यूनिट रक्त तीन लोगों की जान बचा सकता है’।
डॉ. मांडविया ने शिविर में रक्तदान करने वालों से मुलाकात की और रक्तदान के उनके निस्वार्थ कार्य की सराहना की। रक्तदान को लेकर फैले मिथकों को दूर करते हुए, डॉ. मांडविया ने कहा कि “एक व्यक्ति के शरीर में 5-6 लीटर रक्त होता है और वह हर 90 दिन  में रक्तदान कर सकता है।" शरीर में रक्त बहुत जल्दी बन जाता है; रक्त प्लाज्मा की मात्रा 24 - 48 घंटों के भीतर, लाल रक्त कोशिकाएं लगभग 3 सप्ताह में और प्लेटलेट्स तथा श्वेत रक्त कोशिकाएं मिनटों में बन जाती हैं।
राष्ट्रव्यापी अभियान को केन्द्रीकृत ब्लड बैंक प्रबंधन सूचना प्रणाली, ई-रक्त कोष पोर्टल से सहायता प्राप्त है, जो रक्त दाताओं के राष्ट्रीय भंडार के रूप में कार्य करेगा। यह रक्त दाताओं का एक मजबूत रिकॉर्ड सुनिश्चित करेगा और जरूरत पड़ने पर रक्त की उपलब्धता में तेजी लाएगा।
ई-रक्त कोष पोर्टल के लिए लिंक:
https://www.eraktkosh.in/BLDAHIMS/bloodbank/transactions/bbpublicindex.html
डॉ. मांडविया ने भारत में स्वास्थ्य देखभाल की दिशा में सफदरजंग अस्पताल के योगदान को प्रदर्शित करते हुए "फुटप्रिंट्स ऑन द सैंड्स ऑफ टाइम" पुस्तक का भी विमोचन किया।
कोयला मंत्रालय
कोयला खदान की व्यावसायिक नीलामी का पहला दिन उत्साहवर्धक रहा
कोयले की व्यावसायिक बिक्री शुरू करने के लिए आरंभ की गई कोयला की नीलामी की प्रक्रिया के पहले दिन बोलीकर्ताओं में ज़बरदस्त और स्वस्थ प्रतिस्पर्धा देखने को मिली। कोयला मंत्रालय ने कोयले के व्यावसायिक खनन के लिए 18 जून, 2020 को नीलामी शुरू की थी, जिसमें दो चरण  शामिल हैं। इसके अंतर्गत बोलीकर्ता को आरक्षित मूल्य के ऊपर मुनाफे में साझेदारी प्रतिशत के लिए बोली लगानी है।
- कोयला मंत्रालय ने जिन कोयला ब्लॉक के लिए नीलामी की प्रक्रिया शुरू की थी, उसके लिए बोलीकर्ताओं ने बड़े पैमाने पर दिलचस्पी दिखाते हुए विभिन्न कोयला ब्लॉक के लिए प्रस्ताव की बोली लगाई।
- जमा कराई गईं तकनीकी बोलियों के मूल्यांकन के उपरांत योग्य बोलीकर्ताओं की सूची जारी कर दी गई थी। इसी प्रक्रिया को आगे बढ़ाते हुए कोयला मंत्रालय ने कोयला खदान से व्यावसायिक खनन हेतु आज दिन में 11 बजे से इलेक्ट्रॉनिक नीलामी प्रक्रिया प्रारम्भ की।
- पहले दिन की ई-नीलामी में कड़ी प्रतिस्पर्धा देखने को मिली और कुछ कोयला खदानों के लिए बोली की प्रक्रिया 3-4 घंटों तक चलती रही।
- जिन खदानों का आवंटन किया गया, उनके लिए अंतिम प्रस्ताव 10% से ऊपर है, यह दर्शाता है कि बाज़ार में कोयला खदानों की अच्छी मांग है।
पहले दिन के परिणाम निम्नलिखित है:
|
|
क्रम
सं.
|
|
कोयला खदान का नाम
|
|
राज्य
|
|
पीआरसी 
|
|
भूगर्भ भंडार 
|
|
बोलीकर्ता
|
|
आरक्षित मूल्य 
|
|
अंतिम प्रस्ताव 
|
|
वार्षिक राजस्व संकलन 
|
|
1
|
|
तकली जेना बेलोरा उत्तर और तकली जेना बेलोरा दक्षिण
|
|
महाराष्ट्र
|
|
1.50
|
|
117.26
|
|
अरविंदो रियलिटी एंड इनफ्रास्ट्रक्चर प्राइवेट लिमिटेड / 146875
|
|
4
|
|
30.75
|
|
267.16
|
|
2
|
|
उर्तन
|
|
मध्य प्रदेश
|
|
0.65
|
|
55.391
|
|
जेएमएस माइनिंग प्राइवेट लिमिटेड /147074
|
|
4
|
|
10.50
|
|
124.27
|
|
3
|
|
मार्कीमंगली -II
|
|
महाराष्ट्र
|
|
0.30
|
|
11.44
|
|
यजदानी इंटरनेशनल प्राइवेट लिमिटेड / 148341
|
|
4
|
|
30.75
|
|
53.43
|
|
4
|
|
राधिकापुर पश्चिम
|
|
ओडिशा
|
|
6.00
|
|
312.04
|
|
वेदांता लिमिटेड /68522
|
|
4
|
|
21.00
|
|
592.28
|
|
5
|
|
चकला
|
|
झारखंड
|
|
5.30
|
|
76.05
|
|
हिंडाल्को इंडस्ट्रीज़ लिमिटेड /64856
|
|
4
|
|
14.25
|
|
519.54
सूक्ष्म, लघु एवं मध्यम उद्यम मंत्रालय
एमएसएमई मंत्रालय ईडीआईआई, अहमदाबाद के सहयोग से एमएसएमई की प्रतिस्पर्धात्मकता और विकास पर विशाल अंतर्राष्ट्रीय शिखर सम्मेलन आयोजित करेगा
केन्द्रीय एमएसएमई मंत्री श्री नारायण तातू राणे मुख्य अतिथि के रूप में शिखर सम्मेलन का उद्घाटन करेंगे और राज्य मंत्री श्री भानु प्रताप सिंह वर्मा विशिष्ट अतिथि होंगे
एमएसएमई मंत्रालय, भारत सरकार और भारतीय उद्यमिता विकास संस्थान , अहमदाबाद, 29 और 30 मार्च, 2022 को इंडिया इंटरनेशनल सेंटर, नई दिल्ली में 'एमएसएमई पर विशाल अंतर्राष्ट्रीय शिखर सम्मेलन का आयोजन करेंगे। दो दिवसीय शिखर सम्मेलन में भारत और दुनिया भर के उद्यमी, शिक्षाविद, नीति निर्माता, बड़े उद्योगपति, विचारक, व्यापार मंडल, उद्योग संघ, स्टार्टअप, सामाजिक प्रभाव संगठन, एमएसएमई तथा स्वयं सहायता समूह भाग लेंगे।
शिखर सम्मेलन के दौरान, राष्ट्रीय और अंतर्राष्ट्रीय विशेषज्ञ कोविड-19 महामारी के बीच एमएसएमई क्षेत्र में चुनौतियों और अवसरों, एमएसएमई के विकास में इनक्यूबेटरों / गति बढ़ाने वाले यंत्रों की भूमिका, अनुकूल नीतियों तथा एमएसएमई की प्रतिस्पर्धात्मकता में गैर-वित्तीय व्यवसाय विकास सेवाओं की भूमिका और निरन्तरता प्राप्त करने के लिए एमएसएमई कैसे संकाय में काम कर सकते हैं, जैसे विषयों पर विचार-विमर्श करेंगे। निरन्तरता एक कष्टप्रद मुद्दा होने के कारण, एमएसएमई क्षेत्र को ध्यान में रखते हुए ‘लोग, ग्रह और लाभ' पर एक विशेष पैनल चर्चा रखी गई है। चर्चा में एमएसएमई की प्रतिस्पर्धात्मकता, भारतीय एमएसएमई के अंतर्राष्ट्रीयकरण, प्रौद्योगिकी और नवाचार, एमएसएमई के डिजिटल परिवर्तन, उद्यमिता इकोसिस्टम तथा एमएसएमई क्षेत्र में उभरते अवसरों और लिंग तथा उपेक्षित समुदायों की उद्यमिता को भी शामिल किया जाएगा।
विद्युत मंत्रालय
आरईसी लिमिटेड ने अग्रिम पंक्ति के स्वास्थ्य कर्मियों को पौष्टिक आहार उपलब्ध कराने के लिए ताजसैट्स के साथ समझौता किया
आर ई सी लिमिटेड ने 24 मई तक 4.58 लाख किलोग्राम खाद्यान्न, भोजन के 1.26 लाख पैकेट, 9,600 लीटर सैनिटाइजर, 3400 पीपीई किट और 83,000 मास्क वितरित किए
ऊर्जा मंत्रालय के तहत सार्वजनिक क्षेत्र के केंद्रीय उपक्रम और भारत के बड़े ऊर्जा वित्तदाताओं में से एक आर ई सी लिमिटेड प्रमुख सरकारी अस्पतालों के चिकित्सा कर्मियों के साथ साथ पूरे देश में दिहाड़ी पर काम करने वाले गरीब श्रमिकों को सहयोगपूर्ण कोशिशों के जरिए भोजन खिलाने के मिशन की अगुवाई कर रहा है।
आर ई सी लिमिटेड की सीएसआर इकाई आर ई सी फाउंडेशन ने नई दिल्ली स्थित सफदरजंग अस्पताल के चिकित्सा कर्मियों को विशेष तौर पर निर्मित पौष्टिक भोजन के पैकेट देने के लिए ताजसैट्स  को अपना पार्टनर बनाया है। नई दिल्ली में अग्रिम पंक्ति के स्वास्थ योद्धाओं के प्रति कृतज्ञता के भाव के रूप में हर रोज भोजन के 300 पैकेट उन्हें पहुंचाए जा रहे हैं। इस पहल के जरिए नई दिल्ली में भोजन के 18 हजार से अधिक पैकेट वितरित किए जाएंगे।
इसके साथ ही विभिन्न जिला प्राधिकरणों, एनजीओ और विद्युत वितरण कंपनियों  के सहयोग से आर ई सी पहले से ही पूरे देश में जरूरतमंदों को पकाया भोजन और राशन उपलब्ध करा रही है। यह पहल उस वक्त शुरू हुई थी जब पूरे देश में राष्ट्रव्यापी लॉकडाउन लागू था और यह लॉकडाउन रहने तक जारी रहेगी। 24 मई, 2020 तक आर ई सी लिमिटेड 4.58 किलोग्राम से अधिक खाद्यान्न, भोजन के 1.26 लाख पैकेट, 9,600 लीटर सैनिटाइजर, 3400 पीपीपी किट और 83,000 मास्कों का वितरण कर चुकी है।
आर ई सी लिमिटेड  एक नवरत्न एनबीएफसी है जो पूरे देश में ऊर्जा क्षेत्र वित्त पोषण और विकास का काम करती है। 1969 में स्थापित आर ई सी लिमिटेड ने अपने संचालन क्षेत्र में 50 साल पूरे कर लिए हैं। यह पूरे ऊर्जा क्षेत्र मूल्य श्रृंखला में वित्तीय मदद उपलब्ध कराता है। इसके अलावा आर ई सी भारत सरकार की दीनदयाल उपाध्याय ग्राम ज्योति योजना , सौभाग्य इत्यादि जैसी महत्वाकांक्षी योजनाओं की नोडल एजेंसी भी है ।